
Parlamentul României
Camera Deputaților
	
                                                                           
	Comisia pentru politică externă
	

	               Nr. 4c-16/62
	



     Bucureşti, 4 decembrie 2023
     PLx.733/2023


CĂTRE
Biroul Permanent al Camerei Deputaților


	Vă înaintăm, alăturat, RAPORTUL asupra Proiectului de Lege pentru modificarea și completarea Legii nr.62/2019 privind activitatea consulară.
  În raport cu obiectul și conținutul reglementării, inițiativa legislativă se încadrează în categoria legilor ordinare.






Preşedinte,


Biró Rozália Ibolya

RAPORT 
asupra 
Proiectului de Lege pentru modificarea și completarea Legii nr.62/2019 privind activitatea consulară


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru politică externă a fost sesizată spre dezbatere în fond cu Proiectul de Lege pentru modificarea și completarea Legii nr.62/2019 privind activitatea consulară, transmis cu adresa nr. PLx.733 din 20 noiembrie 2023 și înregistrat cu adresa nr. 4c-16/62 din 21 noiembrie 2023. 
Senatul, în calitate de primă Cameră sesizată, a adoptat proiectul de Lege, cu respectarea revederilor art.76 alin. (2) din Constituția României, republicată, în ședința din data de 13 noiembrie 2023.
Camera Deputaților este Cameră decizională, potrivit prevederilor art. 75 alin (1) și (3) din Constituția României, republicată, și ale art. 92 alin. (9) pct. 1 din Regulamentul Camerei Deputaților, republicat, cu modificările și completările ulterioare.
Proiectul de Lege are ca obiect de reglementare modificarea și completarea Legii nr.62/2019, în sensul creșterii gradului de digitalizare a serviciilor consulare, prin introducerea posibilității ca cetățenii să poată accesa servicii consulare online, fără a fi nevoiți să se prezinte la sediul misiunii diplomatice sau al oficiului consular.
Consiliul Legislativ a avizat favorabil cu observații și propuneri inițiativa legislativă, conform avizului nr. 936 din 12 octombrie 2023.
La întocmirea prezentului Raport, membrii Comisiei au examinat avizul favorabil al Comisiei pentru drepturile omului, culte și problemele minorităților naționale (4c-6/788/29 noiembrie 2023) și punctul de vedere al Guvernului.
În conformitate cu dispozițiile art. 62 din Regulamentul Camerei Deputaților, republicat, cu modificările și completările ulterioare, Comisia pentru politică externă a examinat proiectul de Lege, în ședința din data de 12 decembrie 2023 la care deputații, membrii ai Comisiei, au fost prezenți conform listei de prezență înregistrată. 
[bookmark: _GoBack]   	În urma dezbaterilor, membrii Comisiei pentru politică externă au hotărât, cu unanimitate de voturi, să propună Plenului Camerei Deputaților adoptarea Proiectului de Lege pentru modificarea și completarea Legii nr.62/2019 privind activitatea consulară, cu amendamente admise, prezentate în anexa care face parte din prezentul Raport.	
În raport cu obiectul și conținutul reglementării, inițiativa legislativă se încadrează în categoria legilor ordinare.



	Preşedinte,   


Biró Rozália Ibolya
	
	        Secretar,


Mihail Albișteanu

	



	
	
















Întocmit,
Leșan Georgiana, Consilier parlamentar

Anexa 

AMENDAMENTE ADMISE
la                                                                                        
Proiectul de Lege pentru modificarea și completarea Legii nr.62/2019 privind activitatea consulară
                                                                                            (PLx.733/2023)


	Nr. crt.
	Text O.U.G.
	Text admis de comisii
(autorul amendamentului)
	Motivație

	1. 
	Articol unic.- Legea nr.62/2019 privind activitatea consulară, publicată în Monitorul Oficial al României, Partea I, nr.299 din 18 aprilie 2019, cu modificările ulterioare, se modifică și se completează după cum urmează: 
	Art.I -  Legea nr.62/2019 privind activitatea consulară, publicată în Monitorul Oficial al României, Partea I, nr.299 din 18 aprilie 2019, cu modificările ulterioare, se modifică și se completează după cum urmează:
Autor: Comisia pentru politică externă
	

	2.
	1. La articolul 26, după alineatul (2) de introduce trei noi alineate, alin.(3)-(5), cu următorul cuprins: 
˶(3) Cererea de servicii consulare se depune personal sau, după caz, se transmite în format electronic.
	Nemodificat
	

	3.
	(4) În funcție de tipul de serviciu consular solicitat și de opțiunea titularului cererii, documentele eliberate în cadrul activității consulare se ridică personal sau, după caz, se expediază prin servicii de curierat, cu suportarea cheltuielilor de expediție de către solicitanți ori se transmit în format electronic, după ce au fost emise și semnate cu semnătură electronică calificată.
	Nemodificat
	

	4.
	(5) Categoriile de servicii consulare care se pot solicita, respectiv presta în format electronic, documentele eliberate care se pot expedia prin servicii de curierat, procedura de depunere și soluționare a cererilor respective, precum și orice alte aspecte conexe se stabilesc prin ordin al ministrului afacerilor externe, în termen de 90 de zile de la data intrării în vigoare a prezentei legi.”
	(5) Categoriile de servicii consulare care se pot solicita, respectiv presta în format electronic, documentele eliberate care se pot expedia prin servicii de curierat, procedura de depunere și soluționare a cererilor respective, precum și orice alte aspecte conexe se stabilesc prin ordin al ministrului afacerilor externe.”


Autor: Comisia pentru politică externă
	Legea nr.62/2019 a intrat în vigoare în anul 2019.
Se încalcă prevederile art.15 alin.(2) din Constituția României, republicată.

	5.
	2. La articolul 65 alineatul (1), litera a) se modifică și va avea următorul cuprins:
˶a) Sistemul informatic pentru managementul integrat al serviciilor pentru cetățeni, prin care sunt procesate cererile de servicii consulare, se înregistrează cetățenii români aflați în străinătate, se procesează și se centralizează evaluările, sugestiile și propunerile venite de la cetățeni, se poartă corespondența interinstituțională, se ține evidența cazurilor de asistență și protecție consulară, se emit și se eliberează, după caz, documente specifice;”
	Nemodificat
	

	6.
	3. La articolul 67, după alineatul (2) se introduce un nou alineat, alin.(2¹), cu următorul cuprins:
˶(2¹) Diplomații cu atribuții consulare și funcționarii consulari utilizează, după caz, semnături electronice calificate.”
	Nemodificat
	

	7.
	
	Art.II – Ordinul ministrului afacerilor externe prevăzut la art.26 alin.(5) din Legea nr.62/2019 privind activitatea consulară, cu modificările ulterioare, precum și cu modificările și completările aduse prin prezenta lege, se emite în termen de 90 de zile de la data intrării în vigoare a prezentei legi.

Autor: Comisia pentru politică externă
	Se introduce Art.II și se preia termenul de la punctul 1. alin.(5).

